hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu en en nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu hu hu en hu es hu es hu tr hu lt hu hu hu hu hu hu hu hu hu hu it hu hu hu hu hu hu hu hu hu hu hu tr hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu en hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu es fr pt pl hu hu
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így maradhatsz KATÁs webáruház üzemeltető
Minden, ami az e-kereskedelemhez szükséges.
Adminisztrációs felület, tudástár és technikai háttér
Könnyen kezelhető, biztonságos adminisztrációs felület
Adminisztrációs felületünket úgy alakítottuk ki, hogy az bárki számára könnyen kezelhető és hozzáférhető legyen. Rendszerünket több olyan kényelmi funkcióval is elláttuk, ami elősegíti a hatékony munkavégzést.
Az adminisztrációs felület menürendszere, struktúrája a valós felhasználói visszajelzések alapján készült, ami garancia arra, hogy a mindennapokban a legjobb időkihasználást biztosítja munkatársainak.
Területi és időbeli korlátozások nélkül, bárhonnan és bármikor elérheti az adminisztrációs felületet. Legyen nappal vagy éjszaka, belföld vagy külföld, bármikor dolgozhatsz a webáruházadon, hogy az mindig naprakész információkat szolgáltasson a vásárlóknak.
A beépített napló fájlok segítségével pontosan nyomon követhető, hogy a webáruház kezelői az adminisztrációs felületen, az adott időpontokban, milyen módosításokat hajtottak végre.
Cégünk magas szintű hitelesítő tanúsítvánnyal rendelkezik, így az adminisztrációs felület biztonságos kapcsolattal érhető el, attól függetlenül, hogy az áruház rendelkezik-e SSL hitelesítéssel. Nálunk biztos lehetsz abban, hogy bárhol is lépsz be az adminisztrációs felületre, a jelszavad és a feldolgozott adatok nem kerülnek más kezébe.
A legtöbb szolgáltatásnál csak a legdrágább csomagokban kínálnak több felhasználó kezelést. Mi azonban fontosnak tartjuk azt, hogy a legkisebb cégnél is jól körülhatárolhatóak, nyomon követhetőek legyenek a jogkörök. Emiatt korlátlan felhasználót hozhatsz létre az áruház kezelésre és részükre meghatározhatod, hogy mely menüket érjék el az adminisztrációs felületen.
Az egész rendszert átfogó segédlet
Kiemelt figyelmet fordítunk arra, hogy minden funkcióhoz megfelelő segédlet készüljön, ami részletesen leírja a funkció használatát, példákkal illusztrálva. A segédlet minden funkciónál a bal felső sarokban található piros kérdőjelre kattintva érhető el. Ezen felül a webáruház segédletbe keresési lehetőséget is beépítettünk, így bármilyen kulcsszóra keresve megfelelő információhoz juthatsz.
CHAT, Email és telefonos ügyfélszolgálat
A bérelhető webáruház rendszerek egyik legfontosabb előnye a támogatás. Az egyedileg fejlesztett rendszereket általában magukra hagyják a fejlesztők, később a kereskedő nem tud kihez fordulni. Ügyfeleinknek ingyenes ügyfélszolgálatot biztosítunk telefonon, CHAT-en, emailen. Az ügyfélszolgálaton pedig informatikus munkatársaink várják a megkereséseket, akik hozzáértésükkel segítik a mindennapi munkát.
Fejlett, magas rendelkezésre állású, redundáns technikai háttér
Rendszerünket olyan technikai háttérre építettük, ami a lehető legnagyobb rendelkezésre állást biztosítja, így az áruházad mindig elérhető a vásárlók számára. Mind az adminisztrációs felület, mind a vásárlói felület területileg elosztott, redundáns szerverparkon üzemel. A klaszterben működő szerverek technikai meghibásodása nem befolyásolja a rendelkezésre állást. A rendszert kiszolgáló számos szerver teljesítménye összeadódik, így nagyobb kampányok vagy karácsonyi időszak esetén érkező lökésszerű terhelések sem jelentenek problémát, sőt a kiszolgálás akkor is folyamatos marad, amikor már egy hagyományos tárhely vagy egyedülálló szerver nem bírná a terhelést.
Titkosított SSL (https) kommunikáció, biztonságos kapcsolat
Az Unas webáruházakban bekapcsolható egy ingyenes technikai jellegű SSL tanúsítvány, amely a garantálja a megfelelő adatbiztonságot. Helyette azonban javasoljuk valamely neves kibocsájtó cég tanúsítványának használatát. Ezt cégünknél is megvásárolhatod, de a webáruház adminisztrációs felületén egyszerűen beállíthatod a saját SSL kulcsodat és tanúsítványodat is. Ha szeretnél tanúsítványt vásárolni, itt megteheted.
Fontosnak tartjuk, hogy a webáruházak jogszerűen működjenek, valamint a vásárlók számára is a legtöbb szükséges információt megadják. Emiatt az adminisztrációs felületen figyelmeztetést adunk, ha a törvényes működéshez szükséges adat nincs kitöltve, valamelyik jogi dokumentum hiányzik vagy bármi más technikai probléma fordul elő.
Az Unas webáruház csoport azért jött létre, hogy az Unas webáruház előfizetők egymással tapasztalatot cserélhessenek. A csoportban publikáljuk a fejlesztéseket, újdonságokat, valamint beszámolunk az integrációkról, együttműködésekről. A tagság nem automatikus, a csoportba jelentkezés szükséges. A csoport nem ügyfélszolgálatként működik, kérjük amennyiben számlázással, szolgáltatásokkal kapcsolatos konkrét kérdésed van, keresd ügyfélszolgálatunkat.
Beépített API, bármilyen külső program illesztéséhez
Webáruház rendszerünk rendelkezik saját alkalmazásprogramozási felülettel is (API), ennek segítségével gyakorlatilag bármilyen külső program (pl.: számlázó program, készletnyilvántartó program) illeszthető az áruházakhoz. Az API nem kötődik programozási nyelvhez, működésének alapja a HTTP vagy SOAP protokoll, így bármilyen programnyelvből lehetséges a funkciók meghívása. Az API funkciók részletes leírását itt találod.
Domain, Email cím az áruházhoz
A webáruházat üzemeltetheted saját domainen is (pl. sajataruhazam.hu), amit regisztrálhatsz nálunk, de más cégnél regisztrált domaineket is használhatsz.
UnasHosting szolgáltatásunk keretein belül kedvező áron biztosítjuk ügyfeleinknek a domain regisztrációs szolgáltatást. Regisztrálhatsz .HU végződésű domaint, de választhatsz rengeteg külföldi végződés közül is.
A domain regisztrációt célszerű tárhely csomagban megrendelni, így korlátlan email címmel, korlátlan aldomainnel és sok egyéb tárhely funkcióval egészül ki az igénybevett szolgáltatás.
Az adminisztrációs felületen a domain és a webáruház egyszerűen összekapcsolható vagy átirányítások állíthatók be (pl. alkategóriákra, aloldalakra).
Amennyiben áruházadban több különböző nyelvet is használsz, az egyes nyelvekhez külön domaint is csatolhatsz. Ilyen esetben az egyes nyelvek teljesen különálló webáruházként működnek, a keresők (google, bing, stb.) is külön kezelik, így akár külön is optimalizálhatók.
A csomagok díjában akkora erőforrást biztosítunk a webáruházak számára, ami a nagyobb látogatottságú oldalak igényeit is kielégíti. Viszont ha egy webáruháznak kiemelkedően nagy a látogatottsága, több tízezer oldalletöltést realizál egy nap, annak egyedi erőforrást tudunk biztosítani. Az egyedi erőforrások díjazása az igények függvényében egyedileg kerül meghatározásra.
Egy webáruház legfontosabb célja, hogy az árucikkeket megismertesse a látogatókkal, akik később vásárlókká válhatnak. Az áruház adminisztrációs felületén úgy alakítottuk ki a termékek kezelését, hogy annak segítségével a leghatékonyabb legyen az áruk feltöltése vagy a mindennapi módosítása.
A termékek egyszerű hozzáadása segítségével a legfontosabb paraméterek megadásával egyenként rögzítheted a portékáidat, ugyanitt később kikeresve módosíthatod is azokat vagy kiegészítheted egyéb információkkal.
A felvitt termékeket egyszerűen, gyorsan módosíthatod a listás módosítás segítségével is. Különböző paraméterek alapján képezhetsz listát, így a termékeket listaszerűen, egy lépésben módosíthatod.
A csoportos módosítás funkció használatával egy bizonyos termékkategóriában vagy akár az áruházban szereplő összes terméken hajthatsz végre módosítást. Ez például áremelésnél vagy ÁFA változás esetén rendkívül hasznos lehet.
Egy lépésben kinyerheted a webáruházad termékpalettáját az export funkció használatával, míg a termék adatbázis import lehetőségével különböző formátumú fájlok (XLS, XLSX, XML, CSV, TXT) használatával egyszerűen importálhatod a termékeidet. A funkció segítségével nem csak a meglévő termékek adatait módosíthatod, hanem új termékeket, kategóriákat is vihetsz fel vagy akár törölhetsz.
Egy lépésben kinyerheted a webáruházad kategóriáit és a hozzájuk kapcsolód adatokat az export funkció használatával, míg a kategória adatbázis import lehetőségével különböző formátumú fájlok (XLS, XLSX, XML, CSV, TXT) használatával egyszerűen importálhatod a termék kategóriáidat. A funkció segítségével nem csak a meglévő kategória adatokat módosíthatod, hanem új kategóriákat is vihetsz fel vagy akár törölhetsz.
Egy egyszerű látogatóból akkor lesz vásárló, ha az áruházban szereplő termékek adatai, információi meggyőzik a vásárlásról és megerősítik abban, hogy mindent tud a termékről és az megfelel az igényeinek. Emiatt célszerű a rendelkezésre álló legtöbb információval ellátni a vevőt.
Termékenként megadható egy rövid és egy hosszabb leírás, ahol a részletesebb tulajdonságokat közölheted. Mindkettő lehet egyszerű szöveg, de beépített HTML szerkesztő segítségével formázás is alkalmazható, akár képek, videók is beszúrhatók.
Termék árak, árformátumok (nettó, bruttó, áfa, stb.)
Árucikkekhez alapvetően két alapárat rögzíthetsz, egy normál és egy akciós árat. Mindkettőnél elegendő csak a bruttó vagy a nettó ár megadása, a rendszer a beállított áfa kulcs alapján kiszámolja a hiányzó értékeket. Szabadon beállítható az árformátum, hogy nettó, bruttó, vagy épp nettó+áfa formátumban látszódjanak az árak, akár a mennyiségi egység feltüntetésével.
Termék mennyiségi egysége, minimálisan és maximálisan rendelhető mennyiség
Természetesen nem csak darab létezhet termékek között, emiatt cikkenként rögzíthető a mennyiségi egység (db, csomag, kg, stb.), valamint a minimálisan és maximálisan rendelhető mennyiséget is megadhatod.
A szállítás miatt érdekes lehet a termék tömege, ennek kezelésére külön mező áll rendelkezésre. Az egyes termékek méretei is beállíthatóak, lásd a Termék paraméterek menüpontot.
Minden termékhez a termékparamétereken kívül három tetszőleges termékadat definiálható. Ezekben szállítási időt, gyártót vagy egyéb fontos adatot tüntethetsz fel, amikre a látogató szűrhet az áruházban.
Szintén három további lehetőséget biztosítunk arra, ha plusz információt, például képi vagy videó anyagot szeretnél elhelyezni a webáruházban, de nem a termék leírásába helyezve. Ezen esetekben a lapfül, szekció címét is szabadon választhatod meg.
A termék dokumentációit (PDF) is elhelyezheted a webáruházhoz használható tárhelyen, amire a leírásban hivatkozhatsz vagy letöltésre készíthetsz elő. Ilyen módon a vásárlónak letöltésre felkínálhatod online módon pl. a vásárolni kívánt termék használati útmutatóját.
Marketing szempontból nagyon fontos, hogy a termékek megfelelő fotókkal legyenek ellátva, hiszen a vásárló így látja azt, hogy az áru valóban az, amit ő szeretne.
A termékfeltöltés során egyszerű fájlkiválasztással 10 darab fotó rendelhető a termékhez.
Ha sok terméket árusítasz a webáruházban, a képeket csoportosan is feltöltheted. Ebben az esetben a képeket megfelelő névvel ellátva ZIP fájlban tömörítve küldheted a rendszer felé, ami kiválogatja és párosítja azokat a termékek mellé.
A termékekhez feltöltött képeket egyszerűen vízjelezheted rendszerünkben. Megadható egy képfájl, amit automatikusan minden termékfotóra elhelyezünk, az előre beállított paraméterek alapján (elhelyezkedés, átlátszóság, stb.).
Kategóriák, termékcsoportok, státusz alapú csoportosítás
Ahhoz, hogy a termékeket strukturált, áttekinthető rendszerben lássák a vásárlók, a megfelelő termékcsoport- illetve kategóriaszerkezetet kell kialakítani.
A rendszerben korlátlan mélységben és szélességben hozhatók létre kategóriák. A kategóriák maximális száma megegyezik a csomagban foglalt terméklimit felével (1000 termék esetén max 500 kategória). A kategória szerkezet átlátható fa szerkezetben szerkeszthető, módosítható, az áruházban pedig többféle megjelenési, kibomlási forma választható.
A termékek különböző státuszokban lehetnek (pl. újdonság, akciós, raktáron stb.). Célszerű ezeket külön kategóriában is elhelyezni, hogy a vevő több helyen is rátaláljon, ez a speciális kategóriák bekapcsolásával valósítható meg. A speciális kategóriákba automatikusan besorolja a rendszer a megfelelő termékeket.
Minden kategóriához képet is fel lehet tölteni, valamint a kategóriák egyéb adatai, paraméterei is szabályozhatók. Ezekkel az eszközökkel jobban megismerhetik a látogatók, hogy milyen termékek szerepelnek az adott csoportban.
Az alapvető státuszok mellett (aktív, új, inaktív) további lehetőségek állnak rendelkezésre a termékek kezelésére, azok megjelenítésére vagy elrejtésére a vásárló felületen: megjelenhet a termék, de nem vásárolható; megjelenhet a termék érdeklődjön felirattal közvetlen email küldési lehetőséggel az adminisztrátor felé; külön lehet kezelni a felnőtteknek szánt termékeket. Ezeken felül azt is szabályozhatod, hogy a termék megjelenhessen e az exportált adatok között, terméklistákban illetve ajánlókban vagy sem. Az alapértelmezett termék státuszokon felül tetszőlegesen három egyéb státusz kezelhető (pl. előrendelhető). Amellett, hogy a termék adatainál látszik, hogy milyen státuszban van, speciális kategóriába is automatikusan besorolható az ilyen termék.
Árucikkenként definiálhatsz különböző tulajdonságokat, amik a termék változatai lesznek (pl. szín, méret stb.). A termékek változatai számtalan kombinációt jelenthetnek, de mégis egy terméknek számítanak. Minden változathoz árkülönbözet és raktárkészlet rendelhető.
A könnyebb termékválasztás érdekében beállíthatók minden termékhez kapcsolódó termékek, melyek lehetnek kiegészítő vagy hasonló termékek. Előbbit általában az alaptermék mellé tartozékként, utóbbit pedig az alaptermék helyett érdemes kínálni, ezzel növelve a kosárértéket.
Ha a vásárló kiválaszt egy adott terméket a termékpalettádból, előfordulhat hogy szüksége lesz hozzá egy másik kapcsolódó, de különálló termékre, ami szintén kapható az áruházban. Például ha egy fúrógépet vásárol a látogató, felajánlhatsz hozzá fúrószárat is. Itt a fúrószár a fúrógép kiegészítő terméke lesz.
A hasonló termékek alapvetően olyan árucikkek, amelyek az alap termékhez hasonló tulajdonságokkal bírnak, de rendelkeznek többlet értékkel, így felajánlhatók a vásárlónak, hogy az alap termék helyett inkább ezt vásárolja meg. A hasonló termékek elsősorban az UpSale ajánlatok kialakításában játszanak szerepet, de a DownSale folyamatot is elősegíti, ha talál a vásárló olcsóbb, de még az igényeinek megfelelő hasonló terméket.
Ha látogató érkezik a webáruházba, fontos, hogy lehetősége legyen termékek keresésére, szűrésére, különböző paraméterek alapján a termékkör szűkítésére.
Az egyszerű keresőmező minden kinézetben kiemelt helyen található. Működése szabályozható, hogy kifejezést vagy a beírt szavakat külön külön keresse. A keresőmező kitöltésekor automatikusan találatokat is javasol. Beállítható továbbá az is, hogy az egyszerű kereső milyen termék adatokban keressen (termék név, cikkszám, tulajdonságok, stb.).
Menüből elérhető a részletes keresés funkció, ahol megadható, melyik kategóriában és miben keressen a kereső, de minimális és maximális termék ár is megadható. Beállítható továbbá az is, hogy a részletes kereső alap esetben milyen termék adatokban keressen (termék név, cikkszám, tulajdonságok, stb.).
Ha a keresett elem nem található a webáruházban, lehetőség van a látogatót közvetlenül egy oldalra irányítani, így elősegítve például egy kampányt, közvetlenül ajánlva tetszőleges tartalmat a vásárlónak.
Az első néhány karakter leütése után a rendszer képes ajánlani termékeket vagy kategóriákat, a karakterek automatikus kiegészítésével a lehetséges találatok alapján. Az ajánló megjelenése teljesen testre szabható: képpel, árral kiegészítve is megjelenhet, az egyes elemek sorrendje megadható. Az is szabályozható, hogy mennyi elem jelenjen meg a kereső ajánlójában.
Minden termékhez tartozhat egy saját fórum, ahol a látogatók leírhatják véleményeiket az árucikkről, valamint értékelhetik, pontozhatják a terméket. Külön lehetőség van a termék előnyeinek és hátrányainak leírására. A bejegyzésekről az adminisztrátor emailben is értesül, azok moderációját a termékeknél vagy külön listában végezheti el beállítástól függően előzetesen vagy utólagosan. A beépített vélemények funkció helyett Facebook Comments funkció is használható.
A termékek a webáruházban a termék részletes oldalán és a terméklistákon kívül több egyéb helyen is megjelenhetnek. Elhelyezheted főoldali termékajánlóban, termékajánló boxban. Szerepelhetnek tartalmi elemekben, utoljára megtekintett termékek között, felugró ablakokban, egyéb boxokban.
A webáruház működése a raktárkészlet kezelő modul használatával hatékonyabbá válik.
Árucikkenként külön bekapcsolható, hogy alkalmazol-e az esetében raktárkészlet kezelést. A raktáron lévő mennyiség a termékek kezelésekor rögzíthető, módosítható, a vásárlás során természetesen a megvett mennyiség levonódik a készletből.
A webáruházban a termék adatai között kijelezheted, hogy milyen mennyiség van belőle raktáron és azt is beállíthatod, hogy raktáron nem lévő termékeket lehet-e vásárolni vagy sem.
Termékenként külön rögzíthetsz szállítmányokat, amikhez árakat, dátumot is rendelhetsz a szállító adataival és megjegyzéssel. A raktár állapotáról egyszerű statisztika kérhető le.
Termék státusz és megjelenés befolyásolható az aktuális raktárkészlet alapján
Az aktuális raktárkészlet alapján kezelhető a termék megjelenése, így például automatikusan kezelve, hogy ha elfogy a termék, akkor ne legyen vásárolható az áruházon, de az is szabályozható, hogy ilyen esetben ne is legyen látható a termék vagy esetleg egy közvetlen Érdeklődjön funkcióval a látogató emailt tud küldeni, információt kérve a termékről.
Elég egy terméket egyszer rögzíteni, azután a fő kategóriáján kívül korlátlan számú alternatív kategóriába is besorolható.
A webáruházban szereplő termékekhez kapcsolódhatnak különböző paraméterek (pl. szín, méret, specifikáció stb.). A termék plusz adatok és paraméterek kialakítása alapvetően több célra is felhasználható. A létrehozott paraméterek alapján tudnak a vásárlók például termékeket összehasonlítani, különböző szűréseket végrehajtani, termék összevonást elvégezni stb. Az alábbi paraméter típusok és értékek használhatóak:
Szabad szavas: tetszőleges szöveges tartalom
Szabad szavas, többértékű (TAG): termékenként több értékből álló lista
Értékkészlet: több értékből álló lista, termékenként egy értéket választva
Értékkészlet, többértékű: termékenként akár több értékből is álló lista
Szám: normál szám típusú
Intervallum: szám típus alsó és felső határérték meghatározásával
Szín: RGB kódot megadva konkrét szín jelenik meg a webáruházban
Szín szöveggel: RGB kódot és magyarázó szöveget megadva konkrét szín jelenik meg a webáruházban, mellette felugró ablakban a szöveg
Link: hagyományos URL megjelenítésére
Link, új ablakban megnyitva: új ablakban megnyíló hagyományos URL megjelenítésére
Szöveges link: komplex megoldás, ahol megadható a linkhez tartozó gomb neve és az URL egyaránt
HTML: tetszőleges HTML kód jeleníthető meg a vásárló felületen
Ikon: az előre feltöltött ikon képek közül egy jelenik meg termékenként
Ikon, többértékű: az előre feltöltött ikon képek közül több is megjelenhet termékenként
Kép: képfájlt feltöltve az látható a terméknél
Kép fájlkezelőből: az áruház tárhelyére feltöltött képek közül lehet válogatni, azokat megjeleníteni
Kép fájlkezelőből alternatív szöveggel: az áruház tárhelyére feltöltött képek közül lehet válogatni, alternatív szöveg megadási lehetőséggel
Dátum: dátum típusú paraméter, melynek megadásával a konkrét dátum jelenik meg a termék adatok között
Szövegbeviteli mező a termék részletek oldalon: vásárló által megadható tartalom, azaz a kommunikáció ellentétes irányú a paraméter használatával
Legördülő menü a termék részletek oldalon: vásárló által megadható tartalom, legördülő menüből előre definiált tartalmak közül választhat
Fájlfeltöltő mező a termék részletek oldalon: vásárló által megadható tartalom, fájlfeltöltési lehetőséggel
Tulajdonság szerinti és összetett termék szűrés
Ha látogató érkezik a webáruházba, fontos, hogy lehetősége legyen termékek szűrésére, különböző paraméterek alapján a termékek szűkítésére.
Ha a termékeihez plusz adatmezőt is definiálsz, bekapcsolhatsz egy szűrő boxot az áruház oldalára, amiben legördülő menüből választhatja ki a látogató milyen termékeket szeretne látni. Jó megoldás gyártó szerinti szűkítés megvalósítására.
Ha a termékekhez különféle típusú paramétereket is definiálsz, akkor ezek alapján bekapcsolhatsz egy összetett termékszűrő boxot az áruház felületén, amiben a látogató különféle szűkítésekkel tudja kiválasztani, hogy mely termékeket akarja látni. Jó megoldás lehet pl. szín, típus illetve ár szerinti szűkítés megvalósítására.
Szűrés jellege a vásárló oldalon
Függően a szűrésben résztvevő paraméterek típusától, a megjelenítés lehet normál jelölőnégyzet (pl. szabadszavas paraméter), csúszka (pl. ár vagy számszerű paraméter), kattintható kép (pl. ikon, szín vagy kép paraméter).
Ha a termékekhez létrehozol különféle paramétereket, akkor ezen paraméterek alapján a webáruház felületén a potenciális vásárlók összehasonlíthatják a termékeket. Ezen összehasonlítás nagyban segíti a vásárló optimális döntését.
A rendszer lehetőséget biztosít arra, hogy a webáruházában termék típusokat alakíts ki (több hasonló terméket összevonj egy termékké), ezáltal sokkal átláthatóbbá válik a termékstruktúra, valamint segítheted, megkönnyítheted a vásárlói döntést. A termék típusok kialakítása nagyban hasonlít a változatok kezeléséhez, de ennél sokkal összetettebb, jobban paraméterezhető, valamint gördülékenyebb és átláthatóbb raktárkezelést tesz lehetővé. Az összevont termék a vásárló felületen egy termékként jelenik meg, ahol a vásárló tud váltani a rendelkezésre álló változatok, pontosabban paraméter értékek közül, melyek mentén a termékek összevonásra kerültek.
További, vásárló csoportokhoz tartozó árak
Az alapárakból a kedvezményrendszer és egyéb funkciók kihasználásával számos különféle ár automatikusan képezhető (pl. akciós ár, viszonteladói ár, stb.). Beállítható szállítási területre és/vagy vásárlói csoportokra is további ár.
Termékek csomagban történő értékesítése
Az áruházban megtalálható termékekből csomagokat, ún. csomagtermékeket tudsz létrehozni, így egy újabb marketing eszközzel szélesítve áruházad repertoárját. A csomagtermék külön cikkszámon, önálló áron, képpel, leírással stb. szerepel az áruházban, a raktárkészlete azonban az egyes elemeinek raktárkészletéből és azok beállításából adódik.
Online, letölthető termékek kezelése
Kereskedhetsz letölthető termékekkel is (pl. képek, programok, egyéb dokumentumok). Ebben az esetben be lehet állítani, hogy a megrendelés kiegyenlítése után milyen letöltő linken keresztül, hányszor, illetve mennyi ideig töltheti le a vásárló a megvásárolt terméket.
Nyomtatható árlista a termékekről
Rendszerünk lehetőséget biztosít arra, hogy a webáruházad termékeiből különféle beállítások és szűrések után nyomtatható árlistát készíthess.
A termékekhez további szolgáltatásokat tudsz csatolni, melyeket a vásárló választhat a megrendelés során. Így könnyen kezelhető például a díszcsomagolás vagy a kiterjesztett garancia kérdése, mely értelemszerűn plusz díjjal jár, de a vásárló választhatja ezt az opciót is, ezzel is növelve a kosárértéket.
Egyedi termék beállítási lehetőségek
Több szempontból is egyedivé tehető a termék az áruházban, kiemelve a többi termék viselkedése, működése közül az alábbi pontok segítségével:
Szállítási mód tiltás illetve aktiválás, plusz szállítási költség megadása az adott terméknél
Fizetési mód tiltás illetve aktiválás, egyedi kezelési költség megadása az adott terméknél
Árösszehasonlító export feed tiltás
Csak bizonyos vásárló csoport tagjai láthatják illetve vásárolhatják meg a terméket
Mobilra optimalizált termék képek
A mobil eszközök általában nagyobb felbontással rendelkeznek a normál asztali monitoroknál, így a termék fotók mobilon történő minőségi megjelenítése kulcs kérdés az áruház üzemeltető számára. Ehhez megfelelő méretű képet biztosítunk, hogy mobilos felhasználás esetén is éles képet mutathass a vásárlódnak.
ÚJ Bővített termék vélemény kezelés
Áruházadban már most is sok beépített lehetőség áll rendelkezésedre, amik segítik a vásárlókat a vélemények, értékelések írása során. Ezekkel a funkciókkal további eszközöket adunk a kezedbe, amivel profibb lehet a vélemény kezelés az áruházadban és így növelhető a vásárlói bizalom.
A vásárló által írt véleményeket lehetőséged van megválaszolni. Ezzel ha úgy érzed, hogy a vásárlónak nincs teljesen igaza a véleményalkotás során, részletes választ adhatsz, vagy akár megköszönheted a pozitív véleményét is. A válaszoló neve lehet mindig a webáruházad neve, ha személyesebbé szeretnéd tenni a kommunikációt, válaszonként egyedi név is megadható.
Ha olyan vásárlótól érkezik vélemény, aki valóban megvette a terméket, a vásárlást igazolt vásárlásnak nevezzük. Beállíthatod, hogy milyen régi rendeléseket vegyen figyelembe a rendszer, és azok közül is milyen státuszúakat. Szabályozhatod, hogy csak igazolt vásárlás kapcsán lehessen véleményt rögzíteni. Viszont dönthetsz úgy is, hogy bárki írhat véleményt, de megjelölöd a webáruházban az igazolt vásárlásokat. Ilyen esetben a név mellett egy zöld címke fogja ezt jelezni.
Ha olyan terméket árulsz, aminél vizuálisan érdekes lehet, a valós felhasználási környezete, engedélyezheted a képfeltöltést is a látogató számára. Ezzel a lehetőséggel három fotót is mellékelhet a felhasználó az értékeléséhez.
Részletes termék teljesítmény statisztika
Alapesetben listaszerű statisztikát adunk arról, hogy melyek a legnézettebb termékek, melyeket rendelték a legtöbbször és a legnagyobb mennyiségben. A részletes termék teljesítmény statisztika segítségével, akár egy bizonyos időszakra szűrve kérhetők le adatok a termékről. Összesítve láthatóak a legfontosabb értékesítési mutatók, látogatási adatok, az eladott mennyiség, a rendelésenkénti átlag mennyiség, értékesítés összege, az átlagos eladási ár, raktárkészlet értékek, konverzió stb.
A retina kijelző az Apple szóhasználatából ered, de manapság minden nagy felbontású kijelzőt így emlegetnek. A retina kijelzők képpontsűrűsége olyan nagy, hogy az emberi szem nem képes különálló képpontokat érzékelni normál nézőtávolságból. Rendszerünk érzékeli a látogató kijelzőjének felbontását és ennek megfelelően, ha megfelelő méretű termék fotó áll rendelkezésre, dupla felbontású képet jelenít meg neki. Ezáltal elérhető, hogy mobilokon, nagyobb felbontású kijelzők esetén is tűéles képet lásson a látogató a webáruházban.
Mint tudjuk nem minden platform kezeli még a webp képeket, amelyeket a Google javasol optimalizáláshoz. Emiatt az nem jó megoldás, ha csak webp formátumú termék fotók vannak elhelyezve, hiszen ebben az esetben nem minden látogatónál fognak megjelenni a képek. Olyan hatékony algoritmust készítettünk, ami annak függvényében jeleníti meg a képeket, hogy a látogató böngészője mit támogat, jpg-t vagy webp-t.
Ha a termék kezelésénél bekapcsolod a raktárkezelést, meg lehet jeleníteni a konkrét értéket vagy csak van illetve nincs szöveget, esetleg eltüntetni ennek kijelzését stb. Azonban a raktárkészlet információ marketing célokra is használható, illetve szükség lehet arra, hogy nagyobb mennyiség raktározása üzleti szempontból ne legyen publikus. Megadhatsz különböző intervallumokhoz tetszőleges szöveg tartalmakat, így jelezhető, hogy adott termék például hamarosan elfogy vagy éppen nagyon sok van belőle. Bizonyos mennyiség alatt megjeleníthető például egy utolsó darabok vagy külső raktárról felirat, nagyobb mennyiség esetén az azonnal raktárról üzenet. Mindezek természetesen a webáruház különböző nyelvein is kezelhetőek.
Az aktuális raktárkészlettől függően lehet termékekhez kapcsolódó tartalmakat megjeleníteni vagy épp elrejteni termékhiány esetén. Erre kínálunk egyszerűen kezelhető megoldást a termék paraméterek ezen beállítási lehetőségével. Meghatározható, hogy adott termék paraméter csak akkor jelenjen meg, ha készleten van az adott termék vagy éppen akkor, ha nincs készleten.
A funkció segítségével minden termék esetén meghatározható annak a szélessége, magassága és hosszúsága, így térfogat alapján is lehetőség van szűrésre. Például egy-egy nagy méretű termék megrendelésekor csak adott szállítási módot lehet elérhetővé tenni a vásárlónak.
Vásárló által menthető termék szűrések
A szűrés mentése funkció segítségével a regisztrált vásárló több szűrés kombinációt menthet el magának, így egy későbbi időpontban már eleve a kívánalmainak megfelelő, szűrt listát tekintheti meg a teljes terméklista helyett.
Szűrés nem csak végkategóriában
Az Unas webáruházakban a legkomplexebb szűrőrendszert alakítottuk ki. A számtalan paraméter típusra (pl. szabad szavas, szám, ikon, stb.) szűrhet a látogató a végkategóriákban, ezzel is megkönnyítve a termék kiválasztásának folyamatát. Ezzel a funkcióval felsőbb kategóriákban is megjelenik a szűrő, ha alternatív kategóriaként oda is be van sorolva az alsóbb kategória szinten található termék.
3D termék képek kezelése
Lehetőséget biztosítunk általad vagy külső szolgáltató által készített 3D termék fotók elhelyezésére a termék alap adatai között.
Rendszeres automata termék import
Ha hozzáférésed van egy nagykereskedő adatbázisához, akkor akár napi automata import segítségével is karbantarthatod a webáruházad cikkeit. Minden esetben egyedi árajánlat alapján alakítjuk ki az import funkciót, mivel a folyamat során abszolút a Te igényeidre szabva, teljes szabadsággal kezelhető a kategória rendszer, az árrés vagy épp a készletadatok megjelenítése.
Az Okoskereső független technikai háttérrel, kifejezetten erre a feladatra dedikált erőforrásokkal, robotokkal térképezi fel és vizsgálja át a webáruház tartalmait. A szövegek analizálása, indexelése segítségével saját adatbázist alakít ki. Ez az adatbázis pontos és gyors válaszokat ad arra, hogy milyen keresésekre milyen találatokat kell kiadni, milyen elírások lehetnek vagy éppen mit kerestek mások a webáruházban. Így nagyságrendileg tízszer gyorsabb tud lenni, mint a hagyományos keresők.
A sebesség mellett viszont számtalan egyéb előnye is van az ilyen, saját indexszel rendelkező keresőknek:
Kulcsszójavaslatok a korábbi keresések alapján
Automatikus termék és kategória javaslatok
Relevancia sorrendben megjelenő találatok
A találatok súlyozásának lehetősége
Az Okoskereső által nyújtott további lehetőségekről és technikai hátteréről részletesebben IDE kattintva olvashatsz.
Vásárló regisztráció, regisztráció nélküli vásárlás
Egy webáruház azért jön létre, hogy minél több vásárlót szolgáljon ki, emiatt a középpontban az oldalra látogató leendő vásárlók állnak, akiket különböző elemekkel a termékek megvásárlására kell ösztönözni.
A vásárló azonosítása alapértelmezésben email címével és jelszavával történik, de van lehetőség felhasználónév alapú regisztráció kiválasztására is. Természetesen, ha a vásárló nem szeretne a megrendelés során regisztrálni, akkor lehetőséget biztosíthatsz regisztráció nélküli vásárlására is.
Az adatvédelmi törvényeknek megfelelően a regisztráció során azokat az alapadatokat kérjük be a vásárlóktól, ami elengedhetetlen a megrendelés maradéktalan teljesítéséhez.
A vásárló regisztráció során az alapadatokon kívül korlátlan számú egyéb adat is bekérhető, illetve tetszőleges számú kérdést is feltehetsz (pl. honnan hallott rólunk, vásárló neme stb.). Ezen felül a vásárló által nem látható megjegyzést is rögzíthetsz az adminisztrációs felületen.
A vásárlási folyamat fontos lépése a megerősítés, ezt a legjobban a vásárló részére küldött automatikus emailekkel lehet megvalósítani. A rendszer számos részén küldhet a vásárlónak értesítést, melyek az alábbiak lehetnek:
regisztrációról, adatmódosításról, új jelszó kérésről, belépés engedélyezéséről, fiók törléséről
megrendelés leadásáról, megrendelés státusz módosításáról
sikeres, sikertelen vagy függőben lévő fizetésről
fizetési mód váltásáról, összeg visszautalásáról
hírlevél fel-, leiratkozásról és megerősítésről
Szintén megerősítő tényező a személyes kapcsolattartás a vásárlóval. Emiatt több olyan funkciót is kiépítettünk, amivel felveheted a kapcsolatot a regisztrált vásárlóiddal. Kapcsolatfelvételi űrlapot alakítottunk ki a termékeknél és az információk oldalon, ahol a vásárló is érdeklődni tud például egy adott termék beszerezhetőségéről, részleteiről. Az adminisztrációs felületen pedig közvetlen email és SMS küldési lehetőség található a vásárló számára.
Belépés engedélyezése / tiltása
Bizonyos esetekben előfordulhat (pl. nagykereskedelmi áruház esetén), hogy külön engedélyezéshez kell kötni a vásárló belépését. Erre is van lehetőség, így a regisztrált vásárlói fiókba nem tud belépni az ügyfél és beállítástól függően nem látja az árakat sem mindaddig, míg nem engedélyezed ezt számára. Ez az engedély később bármikor visszavonható.
Regisztrált vásárlók esetén népszerű webáruház funkció, hogy a vásárló kedvenceihez adja, saját polcára tesz egy bizonyos terméket, későbbi rendeléshez, összehasonlításhoz. A kedvenceit a profiljába belépve listaszerűen látja, azokat egyszerűen a kosárba helyezheti vagy törölheti.
A vásárló által összeállított kosár tartalmát el tudja tárolni, így a későbbiekben folytatni tudja a vásárlását. Ezeket a kosarakat az adminisztrátor a vásárló adatlapjánál látja. Ha a vásárló folytatja a korábban mentett kosarával a vásárlást, a rendszer aktualizálja benne az árakat és figyeli a raktárkészletet.
Gyorsrendelés korábbi megrendelés alapján
A vásárlói profilba belépve lehetőség van korábbi rendelésben szereplő termékekkel egy gombnyomással feltölteni a kosarat, így jelentősen megkönnyítve azok dolgát, akik gyakran rendelik ugyanazokat a termékeket.
A vásárlók adatait többféle formátumban kinyerheted a webáruházból, így külső programokkal további adatfeldolgozást tehetsz meg.
Lehetőséget biztosítunk a vásárló manuális rögzítésére az adminisztrációs felületen keresztül, így is bővítve vásárlóid körét az online webáruházadban.
Sikeres regisztráció után lehetőség nyílik a vásárlót besorolni valamilyen előre beállított csoportba (pl. viszonteladók). A vásárlói csoporttal együtt kezelheted a vevőket, kedvezményeket, fizetési és szállítási módokat definiálhatsz nekik vagy épp egy csoportnak küldhetsz hírlevelet. Az egyes csoportokhoz beállíthatóak például az alábbiak:
Megrendelés végösszegből adott kedvezmény
Közvetlenül a termékek árából adott kedvezmény
Kedvezmény az aktuális rendelés végösszege alapján
Kedvezmény az összes eddigi rendelés összege alapján
Termékeket ÁFA mentesen vásárolhat
Akciós árból is legyen közvetlen termék kedvezmény
További árnál látható legyen az akciós ár is vagy sem
Vásárló mely adatait módosíthatja vagy ellenkezőleg, melyeket nem tudja változtatni
Pontgyűjtő és kuponrendszer használata
Egyedi, csoportra vonatkozó árformátumok megadása
Az emailes értesítés kiegészítéseként használható az SMS küldés is, mint egy másik kommunikációs csatorna a webáruház és a megrendelő között. Az alábbi esetekben küldhető értesítés a vásárlónak:
Regisztrációról, adatmódosításról, új jelszó kérésről, belépés engedélyezéséről
Megrendelés leadásáról, megrendelés státusz módosításáról
A vásárló a Facebook vagy Google fiókja segítségével jelentkezhet be vagy regisztrálhat a webáruházba, így egyszerűsítve az adatmegadás menetét.
Automatikus szerverre történő kosármentés beállítása esetén a regisztrált vásárlóknál megismerhető, hogy mi van a kosarában. Az elhagyott kosarak listájában pedig együtt látható az összes félbehagyott vagy folyamatban lévő vásárlás kosara. Az elhagyott kosarak tulajdonosainak követő hírlevél is küldhető.
Vásárló típus / Adószám ellenőrzés
Bekapcsolható az áruházban egy vásárló típus előválasztó, amivel a vásárló kiválaszthatja, milyen státuszban szeretne vásárolni. Három opció közül tud választani: magánszemély, cég (adószámmal) vagy egyéb, adószámmal nem rendelkező vásárló. Ezzel cég választása esetén kötelezővé válik az adószám kitöltése is.
Az adószám ellenőrzésre háromféle lehetőséget biztosítunk. Ellenőrizhető kizárólag az adószám formátuma, lekérdezhető a létezése a NAV adatbázisában illetve vizsgálható, hogy az adott vásárlóhoz tartozik-e.
EU adószám automatikus ellenőrzése
Vásárló regisztrációja esetén bekérheted a közösségi (EU) adószámát, melyet a megadás után az Uniós adatbázisban ellenőriz a rendszer. Az így regisztrált vásárló azonnal egy előre beállított vásárló csoportba kerülhet, ezzel is elősegítve az adott csoportra vonatkozó ÁFA és ár kezelést.
Vásárló csoport előválasztó regisztrációkor
Meg lehet adni, hogy regisztrációkor a vásárló felületen választható legyen-e egy-egy vásárló csoport, így beállítás függvényében a vásárló akár saját magát is besorolhatja egy-egy ilyen csoportba, melyet utána az adminisztrátor elbírálhat. Így tudomásod lesz már az elejétől fogva arról, hogy például valaki viszonteladóként szeretne vásárolni nálad.
A webáruházban is a való élethez hasonlóan a látogató egy kosárba helyezi a termékeket, amiket meg szeretne vásárolni.
A kosár a benne található termékeket összegzi, a megrendelés során pedig kiegészíti a szállítási vagy egyéb költség adatokkal, így a vásárló pontosan azt látja, amennyit fizetnie kell.
A kosarat egyszerűen lehet törölni, akár tételenként, akár egyben. A termékek mennyisége utólag is változtatható.
Amennyiben a látogató terméket helyezett a kosarába, de nem áll módjában befejezni a rendelést, eltárolhatja későbbre, amikor egy gombnyomással visszaállíthatja a tartalmát.
Korábban regisztrált vásárlók a már leadott rendeléseikből is feltölthetik a kosarat, így segítve azokat, akik ugyanazt vásárolják gyakrabban.
Marketing szakemberekkel együttműködve építettük ki a webáruházban a vásárlási folyamatot, hogy minél nagyobb legyen a konverziós ráta, tehát a legtöbb látogatóból vásárló legyen.
Ha meggyőztük a vásárlót, hogy milyen terméket vegyen és azt a kosárba helyezte, rákattint a megrendelés gombra, ekkor kinézettől függően egy folyamatjelzőt láthat az egyes lépésekkel. Ennek segítségével egyértelműen látja, hol jár a folyamatban és mikor véglegesítette a rendelését.
Nem szakítjuk meg a vásárlási folyamatot azzal, hogy külön kell regisztrálnia a látogatónak, a vásárlási procedúra során egy űrlap kitöltésével regisztrált vevővé válhat.
Szállítási, fizetési módok kiválasztása
A személyes adatainak megadása után tudatnia kell, miként szeretne hozzájutni a termékhez, így kiválaszthatja a szállítási és fizetési módokat egy előre definiált listából.
Az áruház beállításaitól függően különböző kedvezményekkel lehet csökkenteni a megrendelés végösszegét (pl. kupon).
Lehetőséget tudsz biztosítani a vásárló számára már a vásárlási folyamatban elindítani egy áruhitel igénylést, így is elősegítve a vásárlást, bevételszerzést.
Külső tárca felhasználási lehetőségek
A vásárlás végösszege külső online tárcákból is kiegyenlíthető részben vagy teljes egészében.
Egyre inkább előtérbe kerül az adott cég társadalomért tett tevékenysége. Rendszerünkben lehetőséget biztosítunk arra, hogy ilyen jellegű tevékenységnek is eleget tudj tenni néhány kattintás és beállítás segítségével.
Megrendelés során bekérhető egyéb információk
Az alapvető adatokon felül akár marketing, akár egyéb okokból is bekérhetsz különböző plusz információkat a vásárlótól, erre is lehetőség van az áruház megfelelő beállítása mellett.
Különböző szállítási illetve számlázási cím(ek)
A vásárló megadhat eltérő szállítási címet valamint számlázási címet, hiszen nagyon gyakori, hogy a két adat nem egyezik.
Egyéb, megrendelés során feltehető kérdések
A legfontosabb adatokon felül lehetőség van korlátlan számú egyéb megrendelés adat beállítására, ami fontos lehet a rendelés teljesítéséhez. Ezek lehetnek szabadon megválaszolható, de akár eldöntendő kérdések is (pl. mikorra kéri a szállítmányt? vagy kér-e díszcsomagolást? stb.).
Vásárló által feltölthető fájlok
Bizonyos termék körök esetén (pl.: egyedileg gyártott ajándéktárgyak, pólók, egyéb nyomatok, stb.) nagyon hasznos lehet, ha a vásárló a rendeléshez egy vagy akár több fájlt (pl.: képet, dokumentumot, stb.) csatolhat. Rendszerünkben korlátlan számban hozhatsz létre a megrendeléshez kapcsolható fájl típusú megrendelés paramétereket is, a vásárlók a rendelés során ezek segítségével csatolhatnak képeket, egyéb fájlokat a rendeléshez.
Szállítási, fizetési módok beállítása
A megrendelés fontos paramétere, hogy a vevő hogyan szeretne hozzájutni a termékhez és hogyan szeretné kifizetni azt.
Korlátlan számú szállítási módot kínálhatsz a vevőidnek, amiket szabadon módosíthatsz, sorrendjüket változtathatod és részletes leírást is felvihetsz hozzájuk.
A szállítási módokhoz hasonlóan különböző fizetési módokat is beállíthatsz, egyedi szöveges leírással. Továbbá megadható bármely fizetési módhoz tetszőleges plusz kezelési költség.
A vásárló akkor fogja véglegesen elküldeni a rendelését, ha látja, hogy mennyibe fog kerülni a kiszállítás, így ezt mindenképpen szállítási módonként be kell állítani az áruházban.
Végösszeg szerinti szállítási költség
A leggyakrabban használt szállítási költség számolás a rendelés végösszegéből adódik. Sávokat hozhatsz létre, attól függően, hogy milyen értéktartományban, mennyiért szállítod ki a csomagot.
Tömeg szerinti szállítási költség
Sok szállítmányozó cég kondíciói a csomag tömegétől függnek. Amennyiben a termékekhez rögzítetted a tömeget, sávokat is megadhatsz a költség kiszámolására.
Termék mennyiségtől függő szállítási költség
Ha úgy határozol, hogy a szállítási költségek attól függnek, hogy hány darabot rendelnek a termékekből, e szerint is beállíthatod a rendszert.
Rendszerünk arra is lehetőséget biztosít, hogy a szállítási költségek kialakítása során a termékek számától, méretétől és tömegétől függetlenül fix szállítási költséget határozz meg.
Fix szöveg a díjnál
Amennyiben nem szeretnél vagy nem lehet pontosan beállítani a szállítási költségeket, a díj helyére fix szöveget is írhatsz tájékoztatván a vevőt, hogy egyéb költség is felmerül (pl. postai díjszabás alapján).
Nagyban növelheted a vásárlói elégedettségét, ha kihasználod a megrendelés követés adta széleskörű lehetőségeket.
Egy vásárló összes rendelése bekerül az adatbázisba, így később belépés után bármikor megtekinthető, de akár adatainak felhasználásával új rendelés is leadható.
A munkafolyamatok felgyorsítása érdekében a rendszerbe befutott megrendeléseket nem csak egyesével, hanem csoportosan is lehet módosítani megrendelés illetve a számlázás állapota szerint.
A megrendelés követés egyik legfontosabb funkciója a különböző státuszok kezelése, hogy a vásárló és az adminisztrátor is lássa, az adott rendelés hol tart a teljes folyamatot tekintve. Előfordulhat, hogy egy megrendelésben van olyan tétel, melyet nem tudsz kiszolgálni, így a megrendelésben tételszinten szeretnéd kezelni a státuszokat. Erre is van mód, tételenként meghatározva az állapotokat (pl. beszerzés alatt, raktáron, stb.).
Különböző megrendelés státuszokat definiálhatsz előre az áruházban (pl. kiszállítás alatt), amiket a vásárló is lát amikor belép az áruházba. Ezzel pontosan informálható arról, hogy a rendelésével foglakozik valaki és az éppen milyen stádiumban van.
A típusok segítségével az adminisztratív munka könnyíthető meg, mivel így könnyebben csoportosítható, átláthatóbb lesz a megrendelések listája.
Előfordulhat, hogy egy rendelésen belül szereplő tételek nem egyformán állnak rendelkezésre. A megrendelés tétel státusz kezelésével tételenként állítható be, hogy melyik termék van már raktáron vagy épp melyik van beszerzés alatt.
Megrendelés és szállítólevél nyomtatás
Sokan jobban szeretik papíron látni ajánlatunkat illetve bizonyos esetekben szükségessé válhat a szállítás során különböző dokumentumok nyomtatása.
A rendelést a vásárló az áruházba történő belépése után vagy akár a megrendelés visszaigazoló emailből bármikor kinyomtathatja és ezzel mehet pl. személyes átvételkor az üzletbe.
A megrendelésből az adminisztrátor egyetlen gombnyomással szállítólevelet készíthet, ami megfelelő kísérő dokumentum lehet a szállító cég számára.
Sok esetben statisztikai vagy egyéb szempontból szükséges az áruházban levő megrendelések exportálása, így külső program segítségével további adatok nyerhetőek ki, statisztikák készíthetőek stb. Erre nyújtunk megoldást a különböző formátumokba történő exportálási lehetőséggel.
Ha a vásárló nem a webáruházban adja le a rendelését, hanem pl. telefonon, úgy lehetőséged van manuálisan rögzíteni a megrendelést, akár speciálisan meghatározott megrendelés típussal. Így egy helyen kezelhető az összes beérkező rendelés.
Megrendelés összevonás, szétbontás, másolás
Nagyszámú megrendelés vagy sok tételt tartalmazó rendelések kezelése esetén gyakran felmerül, hogy rendeléseket összevonni, szétbontani, esetleg másolni kellene - ezekre is adunk hatékony megoldást.
Több, különálló szállítási cím kezelése
Regisztráció során a vásárlónak lehetőséget biztosít a rendszer több szállítási cím megadására is, így a konkrét megrendelés esetén ezek közül ki tudja választani az éppen aktuálisat.
Integrált szállítási megoldások - házhozszállítás futárszolgálatokkal
Rengeteg futárcég működik már a piacon, akik a webáruházak termékeit házhoz szállítják a vásárlókhoz. A legtöbb ilyen cég technikai hátterével közvetlenül együttműködik a rendszer, a csomagfeladások minden kényelmi funkcióval együtt automatikusan kezelhetőek.
Integrált szállítási megoldások - csomagpontra történő szállítás
Az egyszerű házhoz szállítás mellett egyre elterjedtebb a csomagpontra történő szállítás, aminek több előnye is van a vásárló szempontjából: a legtöbb esetben bármikor átveheti a címzett a csomagot így kényelmesebb is lehet a vásárlónak a megoldás, valamint normál fizetési módokon kívül akár kártyával is ki tudja egyenlíteni a fizetendő összeget automaták esetén is.
Integrált szállítási megoldások - csomagautomatára történő szállítás
A vásárlók egyre gyakrabban választják a megrendelés során a különböző automatákat, melyek általában forgalmas áruházak, bevásárló központok esetén elérhetőek, akár 24 órás rendelkezésre állással.
A webáruházak működésének új perspektívája a kiszervezett logisztika. Folyamatosan jelennek meg olyan szereplők a piacon, akik raktározzák, csomagolják, számlázzák és kiszállítják a webáruházak termékeit. Ezzel fulfilment szolgáltatást nyújtanak, amivel nagy terhet vesznek le a webáruház üzemeltetők válláról. A legfontosabb szereplőket folyamatosan integráljuk a rendszerbe, így már saját raktározás és kiszállítás nélkül is könnyedén üzemeltethető egy webáruház.
Integrált fizetési megoldások - hagyományos banki megoldások
A trendeket követve több online fizetési megoldást is integráltunk a rendszerünkbe, amelyek segítségével, a leggyakrabban használt kártyatípusokkal (American Express, Visa, Visa Electron, MasterCard, MasterCard Electronic, Maestro és JCB) szabadon fizethet a vásárló. Az áruházba integrált ilyen jellegű fizetési megoldások a következők:
Integrált fizetési megoldások - bankfüggetlen szolgáltatók
Egyre több esetben keresik a webáruház üzemeltetők a speciális, nem bankhoz kötődő online fizetési megoldásokat a webáruházakban, az Unas rendszerben a piacvezető megoldások mindegyikét beállíthatod, ezzel is kiszolgálva a megrendelők igényeit. Az áruházba integrált ilyen jellegű fizetési megoldások a következők:
Integrált fizetési megoldások - áruhitel, személyi kölcsön
A vásárló teljes körű kiszolgálása érdekében nem szabad kihagyni az egyre népszerűbb online működő hitelezési megoldásokat sem, hiszen sok esetben előszeretettel veszik igénybe potenciális vásárlók a hitelezési megoldásokat (pl. Black Friday vagy karácsonyi időszak). Ha ezekre a megrendelési folyamat során lehetőség van, nagyobb valószínűséggel lesz tényleges vásárló a látogatóból.
Az OTP Bankkal közreműködve az áruházba feltöltött termékeidet a vásárló részletre is meg tudja vásárolni az áruvásárlási hitelnek köszönhetően.
Ha nagyobb értékű tartós fogyasztási termékeket árusítasz a webáruházban, akkor növelheted eladásaidat, ha a vásárlók számára áruhitel igénybevételét is lehetővé teszed, e mellett a kosár értékeket is növelheted. A Magyar Cetelem Bank gyors és hatékony megoldást kínál a problémára.
Magyarország másik piacvezető áruhitel megoldása is integrálásra került, így ezt az opciót is biztosítani tudod a vásárlóid számára.
Integrált fizetési megoldások - cafeteria
Nagyon gyakori a munkáltatók körében a munkavállalók béren felüli juttatása, azaz nem pénzben, hanem egyéb módon történő javadalmazása. Az Unas rendszerben lehetőséget biztosítunk az ilyen jellegű utalványok, alternatív fizetőeszközök beváltására, azokkal történő fizetésre.
A felvételi helyek funkció azoknak a kereskedőknek hasznos, akik több telephellyel rendelkeznek vagy dropshipping módszerrel üzemeltetik a webáruházat. Ezzel a megoldással különböző felvételi helyeket lehet rögzíteni a webáruházhoz, akár saját, akár nagykereskedések telephelyeit. Azoknál a szállítási módoknál, amelyek támogatják a több helyszínen történő csomagfelvételt, a csomagfeladás során kiválasztható, hogy melyik felvételi helyen vegye fel a futár az adott megrendelés termékeit.
Szállítási és Fizetési módhoz minimális és maximális tömeg és összeg
Minden fizetési és szállítási módhoz beállítható minimális és maximális tömeg és megrendelés összeg, aminél választható a vásárló számára (pl.: DPD Futár | max. 50kg | min. 20.000 Ft | max. 150.000 Ft).
Szállítási és fizetési módok vásárló csoporthoz
Létrehozhatsz különböző vásárló csoportokat (pl.: törzsvásárlók, viszonteladók stb.), amelyekhez kialakíthatsz speciális szállítási és fizetési módokat.
Szállítási és fizetési módok összekapcsolása
Abban az esetben, ahol egy fizetési mód esetén csak bizonyos szállítási mód válaszható, a fizetési és a szállítási módok összekapcsolhatók.
Ha a látogató árucikkeket rakott a kosárba, gyakorlatilag összeválogatta azokat, amikre szüksége van. A kosár nézeténél egyszerűen árajánlatot nyomtathat a termékek listájáról.
ÚJ Raktárkészlettől függő szállítási és fizetési módok
A vásárlási folyamatban egy-egy szállítási és fizetési mód megjelenése köthető ahhoz, hogy adott megrendelésben minden tétel raktáron van-e. Ezen kívül ajánlható olyan szállítási és fizetési mód, ami akkor jelenik meg, ha legalább egy tétel nincs raktáron. Ezzel jobban specifikálhatóak a vásárlónak megjeleníthető választható módok.
A részletes megrendelés statisztika segítségével az általános statisztika mellett a vásárlásokra jellemző speciális adatok mutathatók ki egy bizonyos időszakra vonatkozóan. Megismerhető a rendelésekben szereplő szállítási költségek, kedvezmények, pontfelhasználások mértéke. Grafikonon pedig látható a fizetési és szállítási módok megoszlása, a vásárló csoportok szerinti, valamit a területi bontás.
Megrendelés státusz történet vásárló profilban
Alapvető, hogy a webáruház üzemeltető megrendelés státuszokat kezel a webáruházban. Így a vásárló is pontosan tudhatja, milyen stádiumban van a megrendelése. Ezzel a funkcióval a vásárló belépve a profiljába láthatja a kiválasztott rendelés státusztörténetét is, hogy pontosan mikor, milyen státuszba került a rendelés, mikor készítették össze, mikor adták fel, stb.
Automatikus státusz váltás sikeres fizetés esetén
Ezzel a funkcióval automatikus megrendelés státuszváltást állíthatsz be olyan fizetési módok esetén, amelyek adnak visszajelzést a fizetés állapotáról. Ezzel például bankkártyás fizetés esetén automatikusan másik státuszba helyezhető át a megrendelés, ha a fizetés sikeresen megtörtént. Ha többféle bankkártyás fizetési lehetőséget is biztosítasz vásárlóidnak, beállíthatod globálisan az egész áruházra vonatkozóan vagy akár fizetési módonként különböző státuszt is használhatsz. Így azt az adminisztrációs felületen szűréssel azonnal listázhatod, a külső számlázók, logisztikai rendszerek átvehetik további feldolgozásra.
Ezzel a funkcióval a regisztráció nélküli vásárlás végén, utólagos regisztrációs lehetőség kapcsolható be. A rendelés leadáskor kitöltött adatok alapján egyszerűen jelszó megadásával mentheti profilját a vásárló a webáruházban. Így nem csak a webáruház üzemeltető hanem a vásárló is jól jár, hisz következő vásárlásnál nem kell újra megadnia adatait, részt vehet a pontgyűjtő rendszerben, leadott rendelései után kedvezményt kaphat, vásárlócsoporthoz köthető stb.
Az Unas webáruház teljes körűen alkalmas külföldi értékesítésre is. Lehetőség van országonként különböző áfa kulcsokat kezelni, így magánszemély vásárlók esetén mindenki a saját országának megfelelő áfa mértékkel tud vásárolni a webáruházban.
A beszerzés funkció lehetőséget biztosít a megrendelt termékek beszerzésének menedzselésére. Különböző alapbeállítások szerint listázhatóak azok a termékek, amelyekre nyitott rendelés van, de raktárkészletről nem szállíthatóak ki. Intelligens algoritmus értékeli a korábbi készletcsökkenést és javaslatot tesz a beszerzendő mennyiségre. A funkcióhoz kapcsolódóan előre lehet beszállítókat és közös raktárkészlettel rendelkező, de különálló raktárakat definiálni. A beszerzés folyamatának állapotától függően a megrendelésben szereplő termékek az előre beállított megrendelés tétel státuszba kerülnek, így a vásárló is látja, hogy a terméke beszerzés alatt milyen stádiumban van.
Ezt a VIP csomag mellé előfizethető funkciót ajánljuk minden olyan webáruháznak, akiknél nagy számban fordul elő visszáru a megrendelések kezelése során, így időt és energiát szeretnének megtakarítani egy erre a célra kifejlesztett, beépített funkcióval. A folyamatot két nagyobb egységre bontottuk attól függően, hogy a visszaküldést ki rögzíti a rendszerben, mindeközben mindkét fél élvezni tudja annak előnyét. A funkció megfelelő használatához kialakítottunk rendszerünkben egy speciális, úgynevezett visszáru megrendelés típust, amelyhez köthető a megrendelés státuszokon kívül a fizetési és a szállítási mód is. A funkció kisebb mértékben marketingcélra is használható, hiszen már a megrendelés leadásakor is értékelik a vásárlók, hogy szükség esetén lehetőség lesz néhány kattintással elindítani az elállási jog gyakorlását.
Nagy megrendelésszámmal és nagy raktárral rendelkező webáruházaknak kínáljuk ezt a választható VIP funkciót. Az összeszedés segítségével több munkatárs párhuzamosan tud termékeket komissiózni a raktárból és rendeléseket összekészíteni. A megoldás segítségével jelölhető a rendelésben, hogy a benne szereplő termékek kiemelésre kerültek a raktárból vagy esetleg hiányzik valamelyik. Sikeres összekészítés esetén beállítható automatikus megrendelés státusz váltás és vásárló értesítés is.
Napjainkban minimális elvárás, hogy teljeskörűen testre szabható legyen egy webáruház SEO szempontból, hiszen ez határozza meg legnagyobb mértékben, hogy a különböző keresőmotorok találati listáján hányadik helyen fog megjelenni a webáruház.
Különböző SEO generálás beállítások
Egyedi META adatok kezelése
Közös META adatok kezelése
Az alap SEO adatokon felül, számos speciális keresőoptimalizálási beállítást tudsz menedzselni áruházadban.
SEF (Keresőbarát) URL kezelése
Automatikus SEF (Keresőbarát) URL generálás
Nem elég egy vásárlót egyszer rábírni a termék megvételére, ösztönözni is kell arra, hogy egyszerre minél többet vásároljon vagy később újra visszatérjen. Szolgáltatásunk egyedülálló módon nagyon sokféle kedvezményrendszer kialakítását teszi lehetővé.
Sávos, végösszegtől függő kedvezmény
Legegyszerűbb vásárlási ösztönzés az, ha a kedvezményt sávosan határozod meg a vásárlás végösszegének nagyságától függően.
Végösszegből adható vásárló kedvezmény
Beállítható olyan kedvezmény, amit a vásárló vagy vásárlói csoport a rendelés végösszegéből kap. Ebben az esetben az áruházban az alapárak látszanak.
Ebben a kedvezménytípusban, ha a vásárló belép és van neki definiálva bizonyos kedvezmény, akkor már a csökkentett árakat látja. Ezzel a lehetőséggel egyszerűen megvalósítható a viszonteladói áruház együttes működtetése.
Ösztönzésképpen adhatsz a vásárlónak olyan kedvezményt, ami a vásárolt árucikk mennyiségétől, darabszámától függ.
Összes vásárlás összegétől függő kedvezmény
A hűséges vevőket megjutalmazhatod úgy is, ha egy bizonyos összeget már elköltött, akár több vásárlásból azután automatikusan kap kedvezményt.
Fontos ösztönző elem a pontgyűjtési lehetőség. Szívesebben vásárol a látogató, ha valami olyasmi van a kezében, amit be tud váltani és nem szeretné, hogy az kárba vesszen. A vásárló vásárlásai során egy pontgyűjtő számlára pontokat gyűjthet. Beállítható minden termékhez, hogy annak megvásárlásakor hány pontot kapjon a vevő, amit későbbi vásárlásaikor felhasználhat. Ugyancsak ezen funkció használatával lehetséges a vásárlók jutalmazása regisztráció esetén, így irányítva látogatókat inkább a regisztrált vásárlási metódus felé.
Vásárlóid számára készíthetsz különböző szempontok alapján kuponokat is. Lehetőség van egyszer (kupon kód) vagy többször (promóciós kód) használatos, minimális rendelési összeghez kötött, megfelelő érvényességi idővel rendelkező, összegszerű vagy százalékos, meghatározott termékekre / termékcsoportokra beváltható és ingyenes szállítást biztosító kuponok létrehozására. Kuponkódok tömegesen létrehozhatóak a webáruházban vagy akár adatbázis segítségével importálhatóak is.
Trendi marketingeszköz a keresztértékesítés (Cross-sale) és felülértékesítés (Up-sale). Érdemes a termékhez olyan kapcsolódó termékeket felvenni, amik szükségesek vagy kiegészítőként szolgálhatnak a megtekintett termékhez. Emellett hasonló termékek megadása is hasznos lehet, hiszen így a vásárlót egy drágább termék felé irányíthatod. A Cross-sale és Up-sale ajánlat beállításoktól függően automatikusan működik a webáruházban. A termék részletes oldalán megjelenhetnek a kiegészítők, amik egy kattintással kosárba rakhatóak. Kosárba helyezés esetén felugró ablakban vagy a kosár oldal alján is ajánlhatóak a kiegészítők illetve a hasonló termékek.
Manapság egyre több külső szolgáltatás jelenik meg a piacon, ami kilépési ajánlatot (exit popup) kínál általában magas költségek mellett. A rendszerünkben működő áruházaknak nincs szükségük külső megoldásra, mivel a beépített funkció intelligens módon a vásárlói viselkedésre reagálva kínálja ugyanezt. Számtalan testreszabási lehetőségen keresztül hozható létre különböző típusú intelligens ajánlat, amellyel bannert, szöveges tartalmat, videót, hírlevél feliratkozási lehetőséget kínálhatsz a látogatónak, akár automatikusan kuponnal jutalmazva. Beállítható, hogy kinek, mikor, hányszor, mennyi idő eltelte után jelenjen meg az ajánlat, de köthető konkrét oldalhoz, kosárértékhez, vásárló csoporthoz vagy eszköztípushoz is a felugró ablak.
Napjaink egyik legnépszerűbb marketing eszköze az ajándéktermék, hiszen ki ne örülne ajándéknak a megvásárolt termékek mellé. Lehetőség van az áruházban olyan termékek beállítására, amelyek vásárlása esetén bizonyos feltételek mellett a vásárló ajándékot választhat magának. Az áruházban egyszerre több ajándék akció is futhat, a rendszer mindig az aktuális kosár alapján jeleníti meg a vásárló számára a választható termékek körét, jelezve, hogy adott terméket miért, mely termékhez kötődően választhatja. Az ajándék termék a megrendelésben külön tételként jelenik meg, de nulla értékkel, így nem okoz gondot raktárkezelési szempontból sem, illetve a számlán is szerepeltethető, mint különálló tétel. A termékkör kiválasztása mellett beállítható, hogy kik élhetnek az ajándékválasztás lehetőségével, milyen kosárértékhez választhat a vásárló ajándékot, valamint hogy mettől meddig él az adott akció.
A hírlevél küldés segítségével a feliratkozott, meglévő vagy leendő vásárlókat tudod ösztönözni újabb vásárlásokra, megrendelésekre. Meglévő vásárlók különböző akciókról, engedményekről, egyéb információkról szerezhetnek tudomást közvetlenül az áruház adminisztrátorától, így elősegítve az újabb vásárlást az áruházban. Potenciális, de még nem vásárló státuszú feliratkozókat pedig az első vásárlás előtti holtponton tudod átlendíteni egy jól sikerült hírlevél segítségével. Az Unas hírlevél kezelő rendszere több kapcsolódó lehetőséget, funkciót is támogat.
Hírlevél igénylése regisztráció nélkül
Hírlevél igénylése megrendelési folyamatban
Előre szerkeszthető hírlevél sablon
Többnyelvű hírlevél küldés támogatása
Lehetőség van adott tevékenységek után a vásárlót elérni hírlevél segítségével, így például rendelés után lehet ösztönözni további vásárlásokra, felhívni figyelmét akciókra, akár összefűzve a kuponrendszerrel személyre szabottan csak az adott vásárló számára vagy elhagyott kosárról értesíteni.
Előfordulhat, hogy egy vásárlót érdekel egy termék, de aktuálisan drágának találja és nem létfontosságú azonnal megvennie, így vár egy kedvezőbb árra. Ebben az esetben egyszerűen feliratkozhat az árcsökkenés értesítőre és ha a termék ára csökken, emailben kap információt erről, így visszatérve az áruházba megvásárolhatja a terméket.
Ha adott terméket megvásárolná a vásárló, de aktuálisan nem érhető el készlethiány miatt, feliratkozhat készletértesítőre. Automatikusan kiküldött email segítségével az áruház értesíti arról, hogy az őt érdeklő termék ismét elérhető és megvásárolható.
Mennyiségfüggő akciók (pl. 1-et fizet 2-t kap)
A mennyiségfüggő akciók legismertebb formája az 1-et fizet 2-t kap akció, a legtöbb rendszerben csak ezzel találkozhatsz. Rendszerünkben ez a funkció viszont minden eshetőségre kitérve működik. Beállítható, hogy ha egy bizonyos termékből több darabot vásárol a vásárló, akkor további darabokat kaphat kedvezményesen vagy akár ingyen. A kedvezményre jogosító termékeknek nem kell azonosnak lennie, tehát bizonyos mennyiségű különböző termék vásárlása esetén is adhatsz egy továbbit pl. féláron. Az ajándéktermékhez hasonlóan itt is beállítható aktív időszak, valamint a célcsoport is.
Figyelembe véve a felugró ablakok esetleges konverzióromboló hatását, célszerű a kosárérték növelő tevékenységet a vásárlási folyamat végére helyezni át, tehát ha a különleges ajánlattal csak a rendelés leadása után találkozik a látogató, akkor már biztosan nem fogja meggátolni a vásárlásban, sőt. Kár lenne kihagyni ezt a csatornát, így elsőként építettük be belső funkcióként a webáruházba az utóajánlatot. Különböző beállítások alapján a rendelés leadása után a köszönőoldalon időzítve felugorhat egy különleges termékajánlat a termékeknél kezelt kiegészítő termékek közül, egyedi kedvezménnyel.
Gondoltunk a szállítási költségek automatikus kezelésére is, így szintén beállítástól függően a rendszer újrakalkulálja a fizetendő szállítási díjat, ami pl. súly alapú szállítás esetén változhat a plusz termék tömegével, továbbá beállítható, hogy kupon vagy pontfelhasználás esetén érvényesíthető legyen-e a kedvezmény.
Ahogy a nevében is benne van, különböző szabályokat hozhatsz létre a webáruházadban, ami alapján valamilyen időszakban, percre pontosan, termékekre vagy akár teljes kategóriára adhatsz kedvezményt. A funkció neve azonban nem véletlenül árváltozás: dönthetsz úgy is, hogy bizonyos időpontok között magasabb áron kínálod a terméket, mint az alapár. Ennél a funkciónál is meghatározható vásárlócsoport, valamint további árakra is érvényesíthetők a módosítások.
A kuponkezelő rendszer keretein belül létrehozhatsz ajándékkártyát is. Az ajándékkártya egy olyan speciális kupon típus, ami egy előre meghatározott és feltöltött egyenleggel rendelkezik, több megrendelésben is fel lehet használni, beállítástól függően megvásárlást követően automatikusan kiküldhető a vásárlónak.
Vannak vásárlók, akik egy termék megtekintésekor azonnal kérdéseket tennének fel az adminisztrátornak, fontos számukra az azonnali közvetlen kapcsolat és a gyors válasz. Ehhez többféle CHAT program használatának lehetőségét is biztosítjuk rendszerünkben. A rendszerben támogatott CHAT programok:
Egy vásárló webáruházba vetett bizalmát nagyban növeli, ha más vásárlók vagy független minősítő szervezetek megbízhatónak tartják az áruházat. Rendszerünkben többféle minősítő megoldás is beépíthető. A támogatott minősítő megoldások:
A belső hírlevélküldő rendszerünkön kívül lehetőséget biztosítunk az adminisztrátoroknak arra, hogy a legnépszerűbb külső hírlevélküldő megoldásokat alkalmazzák az Unas webáruházba integráltan. Az ilyen kapcsolatok esetén átadásra kerülnek a feliratkozók, hozzájuk tartozó adatok, valamint a legújabb trendeknek megfelelően (függően a külső program működésétől) a hírlevél feliratkozóhoz tartozó különböző tevékenységek, megrendelések stb. Így gyakorlatilag a külső szoftver használatával reagálhatsz a vásárló tevékenységére. Integrált külső hírlevélkezelő programok:
Egyszerű látogatókból lesznek a vásárlók, emiatt minél nagyobb látogatottságot kell szerezni a webáruháznak, így a megrendelések száma is nő. Jó megoldás erre az árösszehasonlító oldalakon való részvétel. Az árösszehasonlító és hasonló oldalak irányába, a megkövetelt formátumú, automatikusan generált adatbázist küldünk, ami a lekérés pillanatában mindig az aktuális állapotot tartalmazza.
Egyszerűen hirdethetsz a Google Ads használatával. Kereső hirdetések és display funkciók, célközönségek, dinamikus remarketing is támogatásra került.
A Google rendszeréhez hasonlóan a Facebookon megjelenő intelligens hirdetések, reklámok is összhangba hozhatóak az áruházban levő termékekkel, látogatottsági adatokkal.
Ezen megoldások segítségével a külső szoftver egy vásárlói adatbázist épít automatikus módon, majd a gyűjtött adatok alapján különböző termékajánlókat jelenít meg a vásárló számára célzott módon.
Affiliate és cashback megoldások
Az ilyen alkalmazásokkal, külső oldalakkal együttműködve tudod a látogatókat ösztönözni vásárlásra vagy a meglévő kosárérték növelésére.
Az affiliate egyfajta bevétel megosztás egy online kereskedő és egy weboldal tulajdonosa között. A weboldal tulajdonosa (az affiliate partner) hirdetéseket helyez el a weboldalán, melyekkel segít eladni a kereskedő termékeit vagy olyan potenciális vevőket küld a kereskedő honlapjára, akik később vásárolni fognak. Cserébe a kereskedő jutalékot fizet előre egyeztetett feltételek alapján. Nem csak az azonnali, hanem a későbbi vásárlások után is jutalékot kap a hirdető. Rendszerünkben többféle affiliate megoldás is használható.
Szintén népszerű marketing eszköz, melynek alapgondolata: 'pénzvisszatérítés minden vásárlás után'. A cashback oldalak az ajánlatokat gyűjtik össze és a megkapott jutalék egy részét visszaosztják a vásárlóknak. A vásárlók ugyanúgy jogosultak bármilyen akcióra, kedvezményre, mint a céloldal bármely másik látogatója, de további előnyt jelent a számukra, hogy a referáló oldal is visszaoszt az általa kapott jutalékból.
Egyéb külső marketing szoftverek
Az alábbi szoftverek mindegyike egy bizonyos konkrét területen használható. Van köztük push notification szolgáltató, kiterjesztett keresést biztosító megoldás, illetve vásárlást nyomon követő rendszerek.
Előtérbe került a webáruházak esetén is a közösségi médiában való részvétel, mint ingyenes marketing lehetőség. Jelentős mennyiségű látogatóra számíthatsz, ha kihasználod ezeket a lehetőségeket.
A termék oldalakon és blog bejegyzésekben elhelyeztük a legnépszerűbb közösségi oldalak megosztó ikonjait (Facebook, Twitter, LinkedIn, stb.), amik segítségével a látogató megoszthatja a termékeket saját oldalain.
Bekapcsolható, hogy a termékeknél és blog bejegyzésekben szerepeljen a Facebook TETSZIK gombja, amivel a látogató egyszerűen egy kattintással kinyilváníthatja véleményét a termékről, amit más látogatók is látni fognak.
Bannerbox-ba egyszerűen elhelyezhető a Facebook PagePlugin, amiben az áruház rajongóit, követőit lehet nyomon követni.
Lehetőség van Pinterest oldallal is összekötni az egyes termék részletek és blog oldalt is.
Lehetőséget biztosítunk számodra a LinkedIn megosztó ikon bekapcsolására, ha a célközönséged jellemzően ezt a felületet használja.
Beállíthatsz TikTok Pixelt a webáruházadban, amivel nyomon követheted a TikTok-ról érkező látogató tevékenységeit és mérheted a különböző hirdetéseid megtérülését.
A legtöbb webáruház készítő cégnél a fejlesztés díját nagyban növeli a kinézet elkészítése. Rendszerünkben számos előre elkészített kinézetből választhatsz egy kattintással. Mindegyik kinézet tartalmazza az összes funkciót és lehetőséget.
Minden kinézetnél több oldaltípusból, oldal stílusból választhatsz, így például szabadon beállítható, hogy a termék lista oldalon a termékek egymás alatt vagy több oszlopos sorokban legyenek megjelenítve. Lehetőség van továbbá a termék részletek, a termékajánlók vagy akár az információk oldal egyedivé alakítására.
A választható kinézeteknél is fontos az áruházhoz kötődő arculati elemek elhelyezése, logó, banner stb. Ehhez biztosítjuk az összes kinézetben a fejléc módosítását, de sok kinézetnél egyéb elemek is szabadon cserélhetők. Számos kinézetben speciális design elemeket is használhatsz (pl. felugró ablak, slideshow stb.).
A választható kinézetekben helyet kapnak a fix áruház vezérlő menük, de plusz, szerkeszthető menük is elhelyezhetők.
Az alapkinézeteknél a szokásos webáruház elemek oldalsó boxokban helyezkednek el, de néhány kinézet esetében a vásárló belépés, a kereső mező vagy épp a kosár kiemelve, általában az oldal tetején kapott helyet.
A vásárlás során segíteni kell a vevőt abban, hogy a megfelelő terméket válassza ki vagy esetleg más terméket is megvegyen, mint amit szándékozott. Ebben segít a TOP termékek box, illetve a főoldali és az oldalsó Termékajánló box.
Megerősíti a vásárlókat az a tény, ha a vásárolni kívánt terméket mások is megveszik. A TOP termékek box segít ebben, ahol megjelenítheted a legtöbbet megtekintett vagy legtöbbet vásárolt árucikkeidet automatikusan, de saját sorrendet is beállíthatsz.
A legtöbbet látogatott oldal a főoldal a webáruházban, ezért ide célszerű termékajánlót elhelyezni. Beállítható, hogy mennyi oszlopban mennyi termék jelenjen meg ebben az ajánlóban, de szabályozható az is, hogy milyen termékek legyenek benne (akciós, újdonság).
Kinézettől függően az oldal szélén beállítható pozícióban megtalálható a termékajánló box, szintén beállítható stílusban és tartalommal.
Utoljára megtekintett termékek box
A vásárlók könnyebb navigálása érdekében bekapcsolható egy box, amiben az adott látogató által legutoljára megtekintett termékek szerepelnek, így ha később visszatér az oldalra, látja, miket nézett meg korábban.
A kinézet akkor lesz teljes egész egy áruházon, ha a különböző kis építőelemek is a helyükre kerülnek. Az alábbi kiegészítő, kapcsolódó grafikai elemek illetve megoldások kezelhetőek külön az Unas rendszerében.
Az áruházból a vásárlók felé kiküldött email-ek fejléce, lábléce, valamint az ezekhez tartozó linkek külön-külön szerkeszthetőek, így az elektronikus levelezés is az áruház arculatához hasonló.
A böngészők címsávjában megjelenő kis ikont tudod céged arculatához szabni.
Több ponton is lehetőség van papíralapú adatkinyerésre az áruházból, az ilyen nyomtatási lapok fejlécét lehet beállítani, hasonlóan az email-ek fejlécéhez.
Hiányzó termék és kategória kép
Főként a feltöltési időszakban lehet hasznos, hogy amíg nem található kép az adott termékhez vagy kategóriához, addig is jelenjen meg valamilyen, akár az áruház arculatához tartozó kép az általános 'no_pic' kép helyett.
Teljeskörűen testreszabható kezdőoldali banner
A kiemelt, kezdőoldalon megjelenő és általában aktuális akciókat, termékeket tartalmazó képpel illusztrált tartalmi elem a webáruházban olyan, mint a hagyományos értelemben vett boltok kirakata: ezt látja meg először a látogató, itt kaphat kedvet adott akció megtekintésére, adott termék vagy termékcsoport vásárlására stb. Ennek megfelelően rendszerünkben lehetőséget biztosítunk az elem minden külön elemének és viselkedésének megadására, melyek az alábbiak:
Adott látogató illetve vásárló láthatja-e az elemet
Különböző képek feltöltése, meghatározva az egyes felbontásokhoz tartozó külön-külön minőséget illetve felbontást (pl. retina kijelző)
Tetszőleges szövegek elhelyezése a képeken, a szövegek egyes tulajdonságainak elemenként történő megadása
Bizonyos választható kinézetekben kialakításra került egy alsó, különálló lábléc egység, melynek tartalma módosítható, így oda akár céged elérhetőségeit, menüpontokat, céglogót stb. helyezheted el.
Mobil eszközökre is optimalizált webáruház, reszponzív kinézetek
A trendeknek megfelelően a vásárlók nagy része valamilyen okos eszközt, tabletet használ vásárlásai lebonyolítására. Az áruházrendszer a reszponzív kinézeteknek, illetve mobil verziónak köszönhetően olyan megjelenítést biztosít, amely kényelmesen, optimalizáltan és teljes körű funkció lefedéssel biztosítja a vásárlók gördülékeny böngészését, rendelésük leadását az áruházban.
Egyedi kinézet, saját arculat, egyedi szűrők
Amennyiben a rendszerben kínált választható kinézetek egyike sem felel meg az igényeidnek, szabadon módosíthatod azokat, egyedi kinézetet is készíthetsz vagy készíttethetsz.
A webáruház kinézete HTML/CSS alapokra épül és képi elemeket használ. Bármelyik választható kinézet beemelhető egyedi kinézetté, ahol a HTML layout-ja, CSS-e és képi elemei cserélhetők.
Egyedi kinézet saját elkészítése
Ha nem szeretnéd módosítani egyik kinézetet sem, hanem teljesen újat fejlesztenél, arra is van lehetőség.
Egyedi kinézet cégünk fejlesztésében
Amennyiben nem szeretnél foglalkozni a kinézet kialakításával vagy nem ismered az HTML/CSS nyelvezetét, szívesen elkészítjük helyetted. Kiindulásként bármilyen elkészített arculat segítséget nyújt, akár külföldi template gyűjteményből is választható design.
Bizonyos termék típusok esetén (pl.: gumiabroncsok, nyomtatók, stb.) célszerű egy egyedi szűrési lehetőség kialakítása is, hogy a vásárlók könnyebben megtalálják, amit keresnek. Rendszerünkben ilyen egyedi szűrők is kialakíthatók.
A tartalmi elemeknél képernyőmérettől függően beállíthatod, hogy egy tartalmi elem milyen szélességet foglaljon el az oldalon. Beállíthatod például, hogy nagy felbontású kijelzőkön egy elem 6/12 részt foglaljon el, mellette pedig 2 darab 3/12 szélességű tartalom jelenjen meg. Kisebb kijelzőkön pedig ugyanez az elem lehet akár teljes szélességű is. Ezzel a tartalmi oldalaidat úgy szabhatod reszponzívra, hogy kijelzőmérettől függően változhat az elrendezés.
Webáruház üzemeltetésével megszűnnek a földrajzi határok és ha már kiterjesztetted a vevőkört az egész országra, akkor miért ne szállíthatnál külföldre is? Ehhez több nyelven való megjelenésre lesz szükség. El kell dönteni azt, hogy mi lesz a webáruház alap nyelve. Ezen a nyelven kell minden termékadatot, leírást, kategórianevet rögzíteni, amiket később további nyelvekre fordíthatsz le.
Rendszerünkben beállítható egy alap pénznem, amiben az adminisztrátor rögzíti a termékeket, ennek nem kell megegyeznie az áruház kezdeti pénznemével és nem kell Forintnak lennie. A webáruházban megjelenő kijelzés is változtatható, így lehet Ft vagy HUF, EUR vagy € az ár mellett.
További nyelvek megadása, nyelvek közötti váltás
Az alapnyelven kívül további nyelveket állíthatsz be korlátlan számban. A látogató beállítástól függően zászlóra kattintva vagy legördülő menüből választva cserélheti a webáruház nyelvét. Ezekhez a nyelvi változatokhoz akár külön domain neveket is csatolhatsz.
Az alap pénznemen kívül további pénznemeket állíthatsz be korlátlan számban. A látogató legördülő menüből választva cserélheti a megjelenő árak pénznemét.
Automatikus vagy manuális deviza/valuta konverzió
Ha elkötelezted magad a külföldi vásárlók kiszolgálása irányába, nélkülözhetetlen, hogy a külföldi vásárlók saját pénznemükben lássák az árucikkek vételárait. Lehetőség van konkrét váltószámot beállítani a pénznemekhez, de automata pénzváltó rendszer használata is megoldott, így az árak minden percben naprakészek lesznek.
Nyelvek és pénznemek összekapcsolása
Lehetőség van a különböző nyelvek illetve beállított pénznemek összekapcsolására, így az adott országban érvényben levő árakon és saját nyelvén fogja látni külföldi vásárlónk a termékeket.
Nem tetszik valamelyik szövegrész az áruházban? Minden szöveghez hozzáférésed van, az adminisztrációs felületen minden tartalom módosítható, átírható. Nincs szükség programozói tudásra, nem kell a forráskódban eligazodnod. A funkció segítségével módosíthatók a menük, címkék, leírások, mezőnevek, email szövegek, egyszóval minden, ami szöveges tartalom.
Több nyelv használata esetén minden, az áruházban megjelenő szöveges részhez hozzáférésed lesz, mindent lefordíthatsz. Lehetőséged van nyelvenként különböző oldalstruktúra létrehozására vagy más cserélhető design elemek használatára.
Áruházadban már most is nagyon sok funkciót használhatsz, amik segítik a külföldi értékesítést. Ezzel a modullal további eszközöket adunk a sikeres külföldi értékesítéshez.
Ha több nyelvet is kezelsz az áruházadban, akkor termékenként szabályozható, hogy milyen nyelven jelenhet meg. Ezzel a beállítással különböző nyelveken, eltérő termék palettát mutathatsz vásárlóidnak.
További árak alaptól eltérő pénznemben
Ha több pénznemet is kezelsz az áruházadban, további árak kialakítása során szállítási területre és/vagy vásárlói csoportokra az alap pénznemtől eltérő devizanemben is megadhatod a termékek árát.
További ár pénznem alapján
Az áruházban a vásárló által kiválasztott pénznem alapján beállítható az alap ártól független további ár a termékekhez.
Nyelvhez csatolt domainen külön sitemap
Ha az áruházadban több nyelvet is kezelsz, és ezekhez külön domain név van becsatolva, akkor nyelvenként külön sitemap fájl áll a rendelkezésedre, melyet beküldhetsz a Google Search Console fiókodba.
Mennyiségi kedvezmény további árakhoz
Vásárló csoporthoz, területhez, vagy pénznemhez kialakított további árakhoz specifikálható eltérő mennyiségi kedvezmény, így pl. viszonteladói árakra vonatkozhat más mennyiségi kedvezmény, mint normál vásárlók esetén.
Egyéb tartalmakkal is elősegítheted a vásárlási kedvet vagy támogathatod a döntést akár korábbi vásárlók segítségével.
Sok vevő nem veszi a fáradtságot, hogy leírja véleményét egy fórumban, emiatt építettük ki a szavazás funkciót, ahol konkrét kérdésre konkrét válaszok választhatók ki.
Hozhatsz létre bármilyen témában fórumot, ami előre vagy utólag is moderálható, de biztosíthatod a vásárlónak is a fórum létrehozás lehetőségét.
Jobban szeretnek vásárolni abban az áruházban, ahol látszik az, hogy naprakész. Ez elősegíthető hírek vagy bármilyen naptáresemény rögzítésével.
A legfontosabb híreket a hírek boxban jelenítheted meg, ahol a hír dátuma és a címe szerepel. Ezen kívül minden hírhez részletes szerkeszthető oldal kapcsolódik.
Bekapcsolható az áruház oldalára egy lapozható naptár, ahova naptár eseményeket jegyezhetsz be. Minden eseménynek szintén külön szerkeszthető oldala van.
Az áruház fix kezelő menüin felül tetszőleges tartalmú plusz oldalt hozhatsz létre az áruházban, ahol megoszthatsz a vásárlóval egyéb információt is (pl. mérettáblázat, választási segédlet stb.).
Korlátlan számú oldal hozható létre tetszőleges mélységű struktúrában és beállíthatod, hogy a létrehozott oldal szerepeljen-e a menüben vagy máshonnan hivatkozol rá.
Mint a legtöbb tartalomkezelő rendszerben, itt is tartalmi elemekből épül fel egy oldal. Külön hozhatsz létre tartalmi elemeket, amiket akár több oldalon is felhasználhatsz.
Egyszerű beépített HTML szerkesztő segítségével szerkesztheted meg a tartalmi elemeket, amiket aztán egymás alá helyezhetsz el egy oldalon.
Kiválasztható, hogy a tartalmi elemet egyszerű formázott szövegként, blogként, képgalériaként vagy akár termékajánlóként szeretnéd szerkeszteni illetve megjeleníteni.
Bevált marketing fogás, hogy bizonyos kampányok esetén, termékek, termékcsoportok közvetlen hirdetésekor egy különálló oldalra irányítják a látogatókat, korábbi vásárlókat, felhívva figyelmüket például akcióra, ösztönözve vásárlásukat. Erre ad tökéletes megoldást a létrehozható landoló oldal, aminek grafikai megjelenése akár teljesen egyedi, az áruházétól független is lehet. Egy közvetlen URL címet generálva az adott tartalmat megoszthatod pl. hírlevél küldésével partnerekkel, így ők közvetlenül az adott oldalra juthatnak. Az oldalon elhelyezett termékajánló segítségével néhány kattintás segítségével kosárba is helyezhetik az érintett termékeket.
A beépített űrlap mezők tetszőleges kombinációjával kialakíthatsz különféle űrlapokat (pl. kérdőív), amelyek eredményét elküldheted egy kiválasztott email címre.
Vannak olyan elemek, figyelmeztetések, amik külön boxot, dobozt kívánnak az áruház oldalán, ezek a bannerboxok.
Csoportosítható, egy csoportban több box kezelhető
Szöveges vagy képi elem (banner) helyezhető el, hivatkozással.
A webáruház alapoldalain kiépíthetsz egy alsó és felső tartalmi sávot, ahova tetszőleges szöveget, kép elemet is elhelyezhetsz. Így például szabadon szerkeszthető a kosár oldal, regisztrációs oldal vagy a keresési oldalak alja és teteje.
Külső szereplők tájékoztató szövegei
A külső szereplők, akiknek a szolgáltatásait integráljuk az Unas rendszerbe, általában megkövetelik, hogy az általuk biztosított tájékoztató szövegek, információk is megjelenjenek a webáruházakban. Ezek általában fizetési módok leírásai, pénzügyi vagy szállítási ismertetők. Ezeket a tartalmakat az integrációkkal együtt beépítettük webáruházakba, melyek igény esetén módosíthatóak. Testreszabásukra külön felületet alakítottunk ki.
Az áruház 500MB szabadon felhasználható tárhelyet is tartalmaz a termék fő képéhez, adataihoz szükséges tárhelyen felül.
Tetszőleges fájlok elhelyezése (PDF, képek, stb.)
Az áruház szerkeszthető részein hivatkozható (pl. letöltés)
Email-ek kezelésére nem alkalmas
Blog típusú tartalmi elemekhez beállítható kiegészítő tartalom, ami a blogcikk alján jelenik meg. Ez lehet szöveges tartalom, lehet képgaléria, kapcsolatfelvételi űrlap vagy akár termékajánló is, amit hozzáfűzhetsz a cikkeid végére. Így például egy blogcikkhez kapcsolódó termékeket tudsz megjeleníteni az olvasó számára, ráadásul kosárba rakható formában.
Lehetőséged van RSS feed-et is létrehozni a különböző blogcikkeidből, így akár a Google Hírek oldalaira is publikálhatsz vagy bármilyen egyéb hírportálra eljuttathatod a bejegyzéseidet, ahol ezt a szabványosított hírcsatornát használják.
Különböző egyedi tartalmakhoz, valamint kategóriákhoz van lehetőség külön címkéket megadni, melyek gyakorlatilag szűrőként funkcionálnak az adott elemeket megjelenítő listaoldalakon. A lista felett jelenítjük meg ezeket a címkéket, melyek segítségével alternatív tulajdonság szerint szűkíthetők a kategóriák és a blog tartalmak. Ezzel a kategóriák szűkíthetők anélkül, hogy további szintek lennének létrehozva, valamint a blogcikkek is szeparálhatóak témakörök szerint.
A webáruház teljesítményéről, a látogatók tevékenységéről és az eladási adatokról a beépített teljes körű statisztikából és naplókból kaphatsz képet.
A látogatási statisztikában napi, heti és havi bontásban megtekinthetők a legfontosabb statisztikai adatok. Megtalálható a látogatók számán kívül, honnan érkeztek, mit tekintettek meg, milyen össszegben rendeltek.
A termék statisztikában megtekinthetők a legfontosabb termék statisztikai adatok. Megvizsgálható, hogy melyek a webáruház legnézettebb termékei, a legtöbbször rendelt illetve a legnagyobb mennyiségben vásárolt termékek.
A vásárló naplóban az összes vásárlói tevékenység dátum vagy IP cím szerint szűrve visszakereshető. Átvizsgálhatsz konkrét vásárlási folyamatokat (pl. mit keresett a vevő, mit rakott a kosárba stb.).
A saját tevékenységeidet az adminisztrációs felületen is rögzítjük az admin naplóban. Itt pontosan visszakeresheted, hogy bizonyos módosításokat mikor és hogyan hajtottál végre. Több felhasználó használata esetén, felhasználók szerinti bontásban is láthatod a rögzített eseményeket.
A rendszerben több lehetőséget is biztosítunk az elhelyezett tartalmak (szövegek, képek stb.) megfelelő védelmére.
IP cím alapján kiszűrhetőek az illetéktelen felhasználók, a weboldal megjelenése letiltható.
A jobb egér kattintás és a szöveg kijelölés / másolás letiltásával megakadályozható, hogy a webáruházba feltöltött szövegeket és képeket illetéktelenek lemásolják vagy eltulajdonítsák.
A termék képek védelme érdekében azok vízjelezhetőek, így céged, webáruházad logóját elhelyezve a képen védheted a másolástól, más helyen történő felhasználástól.
Munkaszüneti nap, nyitvatartás kezelés
Ezzel a funkcióval egyrészt a szokásos nyitvatartási időről lehet tájékoztatni a vásárlókat, valamint tetszőleges napokra lehet jelezni a vásárlók felé az áruház zárva tartását az Információk oldalon (pl. ünnepek, szabadság, leltározás stb.). Ezeket a napokat a dátum típusú termék paraméter esetén is figyelembe veszi az áruház, így lehet kezelni például a kiszállítás napját is.
Fontosnak tartjuk, hogy az általunk biztosított technikai támogatás mellett a webáruház üzemeltetését minden szempontból elősegítsük. Emiatt az adminisztrációs felületen külső szakértőket ajánlunk, akik ismerik a rendszerünket és külső támogatást tudnak nyújtani pl. marketing, grafikai vagy jogi témában.
Jogi dokumentumok kezelése, ÁSZF, Adatkezelési tájékoztató
A webáruház üzemeltetésénél elengedhetetlen, hogy az megfeleljen a hatályos jogszabályoknak. Ehhez különböző jogi dokumentumok elkészítésére és azok megfelelő helyeken való megjelenítésre van szükség. Rendszerünkkel folyamatosan követjük a törvényi változásokat és a megfelelő működést biztosítjuk. Feltölthető a webáruházba ÁSZF, Adatkezelési tájékoztató, melyek letölthetőek PDF formátumban, illetve a megrendelés visszaigazoló email mellékletébe automatikusan csatolhatóak. Csatolható továbbá Elállási nyilatkozat a megrendelt termékek listájával.
A belső dokumentumkezelő funkción kívül több külső ÁSZF alkalmazással is együttműködik a rendszer, melyek folyamatosan frissülő, jogszabályi változásokat követő jogi dokumentumokat generálnak a webáruház számára. Ilyen például a Fogyasztóbarát vagy az ÁSZFkezelő.hu szolgáltatása.
Adatkezelési beállítások (GDPR kompatibilis)
2018.05.25-től a webáruházakra is vonatkozik az európai adatvédelmi rendelet, a GDPR. Rendszerünkben működő webáruházaknak nagy előnyük van azzal kapcsolatban, hogy a technikai háttér fejlesztésével nem kell külön foglalkozniuk. Az egyedi fejlesztésű webáruházak csak nagyobb költség mellett tudnak a rendelet követelményeinek megfelelni, valamint a legtöbb bérelhető webáruház is csak érintőlegesen foglalkozik a témakörrel.
Az Unas rendszer segítségével GDPR kompatibilis módon lehet webáruházat üzemeltetni. A szükséges funkciók beállításai elérhetőek az adminisztrációs felületen.
Az adatkezelési beállítások legfontosabb része a cookie kezelés. Az adminisztrációs felületen részletesen megismerhetőek a webáruház által használt cookie-k, azok működése szabályozható. Különböző cookie elfogadó sávok használhatóak a webáruház alsó részében, illetve az egyes cookie-knál beállítható, hogy az csak elfogadás vagy profilalkotás engedélyezése esetén legyen telepítve a látogató számítógépére. A látogató tájékoztatást kap a működési cookie-król és dönthet a marketing jellegű cookie-k fogadásáról, később ez a döntése módosítható.
Külső statisztika, Elemzés - Google Analytics, Search Console
Az áruház saját rendszerén felül a Google által nyújtott ingyenes lehetőségeket is kihasználhatod. Rendszerünkben használható az összes népszerű és hasznos Google alkalmazás.
A Google Analytics segítségével a webáruház saját statisztikáján kívül független alkalmazással is mérheted a látogatottságot és a konverziókat.
A Google Search Console lehetőségeit kihasználva képet kapsz a Google Robotok tevékenységeiről, megismerheted a legjobban teljesítő kulcsszavakat és a rendszerünk által automatikusan generált Google Sitemapot is feltöltheted.
Külső statisztika, Elemzés - TAG Manager, Facebook Pixel, Egyéb megoldások
A Google Tag Manager révén gyorsan és egyszerűen frissítheted a webáruházban található címkéket (pl.: a konverzió követési és marketingoptimalizálási címkéket) a forráskód helyett a Tag Manager adminisztrációs felületén.
A Facebook-képpont olyan kód, amelyet a webáruházban elhelyezve jelentheti a konverziókat. Segítségével célközönségeket állíthatsz össze és részletes elemzési adatokat kaphathatsz arról, hogy az emberek hogyan használják a webáruházat.
A Google és Facebook alkalmazásain kívül megtalálható rendszerünkben a Smartlook valamint Hotjar programok összeköttetése is, amennyiben ezekkel a rendszerekkel szeretnéd monitorozni a webáruházadat.
Webáruház rendszerünk alapvető célja, hogy minél több vásárlót szolgáljon ki a lehető leghatékonyabban. Ehhez elengedhetetlen a gyors, törvényes számlázás lehetősége, illetve a kétirányú kommunikáció ügyviteli rendszerekkel. Unas webáruház mellé több számlázó és ügyviteli programot is ajánlunk, ezek mindegyike teljesen megfelel a hatályos jogszabályoknak. Ezek egy része felé cégünk fejlesztette a kapcsolatot, de számos szolgáltató saját maga készítette el az illesztést. A beépített API segítségével a webáruházzal gyakorlatilag bármilyen számlázó és ügyviteli program összeköthető.
Az automata folyamatok funkció sok olyan azonnali vagy időzített tevékenység elvégzésére nyújt lehetőséget, ami nagyban segítheti az adminisztrátorok mindennapi munkáját. Használatával növelhető a bevétel, a hatékonyság, mindez emberi munka megspórolásával.
Azok számára, akik több webáruházat üzemeltetnek, lehetőség van azok összekapcsolására. Összekapcsolás után közös raktárkészlet és vásárló adatbázisból dolgoznak a különálló webáruházak. Így ha valaki az egyikben regisztrál, a másikba is be tud lépni, valamint ha az egyes termékből vásárolnak vagy beszerzés történik, annak raktárkészlete mindegyik áruházban változni fog.
A saját tevékenységeidet az adminisztrációs felületen is rögzítjük az admin naplóban. Itt 2 hónapra visszamenőleg pontosan visszakeresheted, hogy bizonyos módosításokat mikor és hogyan hajtottál végre. Több felhasználó használata esetén, felhasználók szerinti bontásban is láthatod a rögzített eseményeket.
A fenti pont kiegészítéseként, ezzel a funkcióval az is beállítható, hogy az üzemeltető email-ben megkapja az adminisztrációs naplót. Ezt a beállítást követő minden hónap első napján küldi a rendszer automatikusan. Ezzel a funkcióval korlátlan ideig megőrizhető az adminisztrációs felületi tevékenység.
Unas webáruházad termékeit egyszerűen, kategóriák összerendelésével átadhatod külső piacterek felé is. A legnépszerűbb piacterekkel való kapcsolatot kialakítottuk a webáruházban.
Saját termékeiddel tesztelheted 21 napig ingyen!
9400 Sopron, Kőszegi út 14.
© 2003 - 2022 UNAS   Minden jog fenntartva!
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben